
Sülysáp Város Önkormányzata Képviselő-testületének
2017. november 23-án tartandó munkaterv szerinti ülésére

9. napirendhez

Tárgy:
Támogatási igény benyújtása a 2018. évi járási startmunka közfoglalkoztatási programra
Tisztelt Képviselő-testület!
A Belügyminisztérium a 2018. évre is meghirdette a járási startmunka közfoglalkoztatási programot. 2018. évben a járási startmunka programok alapvető célja az elmúlt években kialakított kapacitások fenntartása és működtetése. Ennek megfelelően a további fejlesztési célú, beruházás jellegű közfoglalkoztatási támogatások nyújtását a Belügyminisztérium nem támogatja.

A programok 2018. március 1-jétől 2019. február 28-ig tervezhetők, támogatási időtartamuk legfeljebb 12 hónap lehet. A programok létszámának meghatározásakor figyelembe kell venni a 2017. évi startmunka programok 2017. március 1. és november 30. közötti átlaglétszámát, illetve a tervezett tevékenységek optimális létszámigényét.

A 2018. évben változott a támogatásban nyújtható fajlagos költség (helyi sajátosságokra épülő programoknál 130.000 Ft/hó/fő, szociális jellegű programok esetén maradt 112.000 Ft/hó/fő), a nagy értékű tárgyi eszközök, anyagok beszerzési költségeit jelentősen korlátozza a Belügyminisztérium, továbbá a mezőgazdasági programok esetében egy hektárra vetített költséghatárok kerültek meghatározásra.

A programok esetében a korábban realizált bevételt a 375/2010. (XII. 31.) Korm. rendelet 7/B. § (6) bekezdése alapján vissza kell forgatni. 
A programtervek elektronikus rögzítésének határideje 2017. december 29., a feltöltött programtervek papír alapú benyújtási határideje 2018. január 5.

Az elmúlt évi tapasztalatok alapján 2018-ban az eddigi három helyett csak 2 db 15-15 fős program indítását javasoljuk: maradna a belvízmentesítésre, illetve az illegális hulladéklerakó-helyek megszüntetésére irányuló program. 
A programok számának csökkentését az a pozitív tendencia indokolja, hogy az utóbbi időben egyre inkább csökkent a közfoglalkoztatásra szoruló munkakeresők száma, jelenleg 40-50 fő körül mozog. E 40-50 főből egyrészről nem tölthető fel teljes biztonsággal három 15 fős projekt, másrészről folyamatosan futnak ún. hosszú távú közfoglalkoztatási programjaink is, amelyek keretében pl. az intézményekben tudunk kisegítő személyzetet alkalmazni. E programok adminisztrációja is jóval rugalmasabb, mint a startmunkáé. Illetve megjegyzendő, hogy a megfelelő munkamorál fenntartása érdekében is szükséges az, hogy ne lehessen minden további nélkül bekerülni egy programba, amint azt a túl bő létszámkeret eredményezné.

Mindemellett azért javasoljuk éppen a közutak karbantartását, járdaépítést tartalmazó program megszüntetését, mivel abban tudtunk a legkevésbé hatékonyan működni.

Kérem az előterjesztés szíves megtárgyalását, és döntésük meghozatalát.

…/2017. (XI. 23.) ÖKT határozati javaslat

Sülysáp Város Önkormányzatának Képviselő-testülete dönt arról, hogy

1./ Sülysáp Város Önkormányzata részt kíván venni a 2018. évi járási startmunka közfoglalkoztatási programban;

2./ a program keretében a következő két pillérre kíván kérelmet benyújtani: 

a) Illegális hulladéklerakó-helyek felszámolása (15 fő)

b) Belvízelvezetés (15 fő)

3./ a programok lebonyolításához szükséges önerőt vállalja, azt a 2018. évi költségvetésében biztosítja;

4./ felkéri és felhatalmazza a polgármestert és a jegyzőt a szükséges intézkedések megtételére. 

Határidő: 2017. december 29.
Felelős: polgármester, jegyző

Sülysáp, 2017. november 16.

Horinka László s.k.

